**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL TURTO PERĖMIMO KLAIPĖDOS MIESTO SAVIVALDYBĖS NUOSAVYBĖN“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant neatlygintinai perimti iš UAB „Bilukas“ Klaipėdos miesto savivaldybės nuosavybėn lauko apšvietimo tinklus Panevėžio g. 25D, Klaipėdoje, kurių bendra vertė – 9599,80 Eur.

**2. Projekto rengimo priežastys ir kuo remiantis parengtas sprendimo projektas.**

UAB „Bilukas“ pagal Projektavimo technines sąlygas ir parengtą projektą įrengė lauko apšvietimo tinklus Panevėžio g. 25D, Klaipėdoje. Pagal Valstybinės energetikos inspekcijos Elektros įrenginių techninės būklės patikrinimo 2018-06-21 pažymą Nr. 14ĮP2-227755 nurodyti apšvietimo tinklai sumontuoti, sutvarkyti ir atitinka projekto, norminių teisės aktų reikalavimus bei gali būti naudojami pagal paskirtį.

Nurodyti lauko apšvietimo tinklai įrengti prie daugiabučių gyvenamųjų namų Panevėžio g. 25D, Klaipėdoje. Šie apšvietimo tinklai įrengti valstybinėje žemėje ir skirti bendrojo naudojimo įvažiavimų, takų bei aplinkinės bendrojo naudojimo teritorijos apšvietimui. Šie apšvietimo tinklai užtikrina miesto gyventojų saugumą tamsiu paros metu

UAB „Bilukas“ kreipėsi į Klaipėdos miesto savivaldybę su prašymu neatlygintinai priimti nurodytus apšvietimo tinklus.

Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymu, Savivaldybės pagal sandorius gali įgyti turtą savo nuosavybėn.

**3. Kokių rezultatų laukiama.**

Perėmus nurodytą turtą savivaldybei nuosavybės teise, savivaldybė galėtų užtikrinti tinkamą šio turto funkcionavimą ir priežiūrą.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – savivaldybei perduodami tinkamai įrengti apšvietimo tinklai.

Teikiame svarstyti šį sprendimo projektą.

PRIDEDAMA:

1. 2019-02-28 UAB „Bilukas“ raštas „Dėl lauko apšvietimo tinklų perdavimo“, 2 lapai;

2. 2018-06-21 Valstybinės energetikos inspekcijos pažyma Nr. 14ĮP2-227755, 1 lapas;

3. 2018-04-20 Statybos rangos sutartis Nr. EP2018-25/1ST, 3 lapai;

4. 2018-04-20 Lokalinė sąmata, 1 lapas;

5. 2018-06-08 Atliktų darbų aktas, 1 lapas;

6. 2018-06-22 PVM sąskaita/faktūra EPA Nr. 18280, 1 lapas;

7. Techninis projektas, 9 lapai.

Turto skyriaus vedėjas Edvardas Simokaitis